荔灣路 (廣州荔灣)

荔灣路係中國廣東省廣州市荔灣區嘅一條主幹道。成條馬路南北走向，南邊從龍津西路、龍津中路同華貴路嘅交界開始，一直向北去到東風西路嘅彩虹橋附近嗰頭。呢條路響1950年整咗出嚟。

概要 
全長1070米，闊40米，雙向8車道。

史 
舊時係冇「荔灣路」呢條馬路嘅。到咗1950年，廣州市政府先至開咗成條馬路出嚟，由於呢條馬路喺荔溪東約嘅東邊，所以就起名做「荔灣東約馬路」，而華貴路到中山八路同中山七路嗰截之前係三聖一巷。喺文化大革命嗰陣嘅1966年，三聖一巷同荔灣東約馬路合併，改名爲「荔灣北路」。到咗1981年，呢條馬路就改名爲「荔灣路」。而「三聖一巷」就由於變咗做主幹道嘅緣由，喺文革之後就一直都冇恢復返。

經過嘅道路 
條路順序從南到北排，加粗嘅字係主幹道：
龍津西路、龍津中路、華貴路
中山八路、中山七路
陳家祠道
周門路
西華路
東風西路

廣州主幹道‎
荔灣區‎